stanford-oval/wikipedia huggingface dataset:
Complete Best
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |
| --- | --- | --- |
|  יפן | אוריקון | 3 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  יפן | אוריקון | 71 |
נתוני מכירות

| מקום | תארים | מכירות |
| --- | --- | --- |
| יפן (RIAJ) | זהב | 173,100 |
Calibre (תוכנה)

| --- | --- |


 מפתח:  קוביד גויאל
 מחזור חיים:  31 באוקטובר 2006 – הווה (18 שנים) 
 גרסה אחרונה:  7.19.0 (27 בספטמבר 2024) 
 מערכת הפעלה:  לינוקס, OS X, Windows
 נכתבה בשפות:  פייתון, C, JavaScript 
 סוג רישיון:  הרישיון הציבורי הכללי של גנו גרסה 3
 קוד מקור:  https://github.com/kovidgoyal/calibre 
 קטגוריה:  ניהול קובצי ספרים אלקטרונים
 calibre-ebook.com
 
קליבר (מאנגלית: calibre) היא תוכנת מחשב חופשית לצורך עיבוד וניהול קובצי ספרים אלקטרוניים בפורמטים רבים. התוכנה פועלת במערכות הפעלה רבות.
התוכנה תומכת במגוון רב של פורמטים ומאפשרת סינכרון של הקבצים עם מגוון רחב של קוראי ספרים אלקטרוניים פופולריים, מלבד קבצים המשתמשים בניהול זכויות דיגיטלי (DRM), ומאפשרת להמיר קובצי ספרים אלקטרוניים בין פורמטים שונים. התוכנה מאפשרת להמיר גם קבצים ספרים אלקטרוניים לצורך קריאה בטלפונים סלולריים.
פירוש שמה של התוכנית הוא ראשי התיבות  Convertor And LIBRary for Ebooks ("ממיר וספרייה של ספרים אלקטרוניים") או כמוצר בעל קליבר גדול.
היסטוריה

באוקטובר 2006, בעקבות השקתו של קורא הספרים האלקטרוני של סוני PRS-500, החל המתכנת ההודי קוביד גויאל (Kovid Goyal) לפתח את הגרסה הראשונה של התוכנה שנקראה באותה העת "libprs500". המטרה המקורית של התוכנה הייתה לאפשר להשתמש בקובצי הספרים של PRS-500 במערכת לינוקס. בשיתוף עם הפורום MobileRead הצליח גויאל להנדס לאחור את הקובץ הקנייני LRF.
במהלך שנת 2008 שונה שם התוכנה ל"calibre" (עם C קטנה).
תכונות > פורמטים נתמכים

ניתן לייבא לתוכנה קובצי ספרים אלקטרוניים מהמכשירים עצמם, מלבד קבצים המשתמשים בניהול זכויות דיגיטלי (כלומר ספרים הנרכשים בפורמט סגור ומוצפן שרק המכשיר בו הספרים נקנו מסוגל לקרוא אותם). התוכנה תומכת במרבית הפורמטים של קובצי הספרים האלקטרוניים הנפוצים ביותר, בנוסף למכשירי קוראי הספרים האלקטרונים הנפוצים ביותר. הפורמטים הנתמכים בתוכנה כוללים:
פורמטים אותם ניתן לייבא לתוכנה: CBZ, CBR, CBC, EPUB, FB2, HTML, LIT, MOBI, ODT, PDF, PRC, PDB, PML, RB, RTF, TXT.
פורמטים אותם ניתן לייצא מהתוכנה: EPUB, FB2, OEB, LIT, LRF, MOBI, PDB, PML, RB, PDF, TXT.
תכונות > תצוגה

התוכנה כוללת פונקציה שמאפשרת להציג את קובצי הספרים האלקטרונים ישירות בתוך מערכת ההפעלה במחשב.
תכונות > עריכה

את רוב הקבצים בהם התוכנה תומכת ניתן לערוך, ובאופן זה לדוגמה ניתן לשנות את הגופן של הספרים, לשנות את גודל הגופן, לערוך את התוכן עצמו ואף להדפיס את חלקים מהתוכן או את התוכן כולו.
תכונות > המרה

התוכנה מאפשרת המרה אוטומטית מכל הפורמטים הנתמכים בה. באמצעות פונקציית ההמרה התוכנה מאפשרת למשתמשים להמיר את קובצי הספרים האלקטרוניים שברשותם מן הפורמטים הקנייניים הישנים שאינם נתמכים עוד לפורמטים הנפוצים בשוק כיום.
כמו כן התוכנה מאפשרת למשתמשים להמיר מסמכים אישיים ותוכן ממקורות מקוונים שונים (כגון דפי HTML) לאחד מהפורמטים הפופולריים של הספרים האלקטרונים כדי להעלות אותו לקורא הספרים האלקטרוניים שברשות המשתמשים.
תכונות > תיוג

ניתן לחפש ביעילות רבה קבצים בספריית המדיה באמצעות מידע אשר נמצא בתגיות ובמסדי הנתונים. התכונה מכילה עורך תגיות התומך במספר גדול של פורמטים.
התוכנה תומכת בתיוג אוטומטי של קובצי ספרים אלקטרונים על ידי איסוף מידע זה ממקורות מקוונים כגון ISBNdb.com ,Google Books, אמזון, ו-LibraryThing.
תכונות > סינכרון

התמיכה בהתקני קוראי ספרים אלקטרוניים מאפשרת סנכרון אוטומטי של הקבצים המצויים במחשב עם מגוון רחב של התקנים ניידים. אפשרויות הסינכרון כוללות שימוש בהמרה מהירה של פורמטים (במידת הצורך).
תכונות > אחזור כתבות מאתרי חדשות

התוכנה מסוגלת גם להוריד באופן אוטומטי כתבות ממספר אתרי חדשות באמצעות RSS, המרת הכתבות לפורמט של ספר האלקטרוני והעברתו לקורא הספרים האלקטרונים הנייד. נכון לעכשיו יש תמיכה להפקת LRF / ePub הספר האלקטרוני פורמטים. פונקציה זו תומכת בשפע של אתרי חדשות בהם - ניוזוויק, הניו יורק טיימס, BBC, האקונומיסט, וול סטריט ג'ורנל ו-ESPN.
פיתוח ורישיון

התוכנה נכתבה בשפות Python ו-C. התוכנה מופצת תחת הרישיון הציבורי הכללי של גנו (GPL) בתור תוכנת קוד פתוח ובתור תוכנה חופשית.
ראו גם

ספר אלקטרוני
הערות שוליים

↑  מקור השם Calibre מתוך אוסף השאלות הנפוצות באתר קליבר
Compton (אלבום)

Compton (בעברית: קומפטון, ידוע גם כ-"Compton: A Soundtrack by Dr. Dre") הוא אלבומו השלישי של אומן ההיפ הופ האמריקאי ד"ר דרה. האלבום יצא לאור ב-7 באוגוסט 2015 ב-Apple Music וב-iTunes Store, יחד עם המהדורה הפיזית ב-21 באוגוסט 2015. האלבום הופק במהלך 2015 על ידי די ג'יי פרמייר, ד"ר דרה, Dem Jointz ,DJ Dahi ו-Cardiak. באלבום התארחו האומנים: קנדריק לאמאר, סנופ דוג, אמינם, דה גיים, אייס קיוב, אקזיביט ו-Cold 187um. האלבום הגיע למקום השני במצעד בילבורד 200, כשנמכרו 295,000 עותקים בשבוע הראשון לצאת האלבום.
רקע

לאחר 11 שנים של עבודה על האלבום "Detox", דרה החליט לבטלו בטענה שהאלבום לא עומד בסטנדרטים שלו. ב-1 באוגוסט 2015 דרה הודיע בתוכנית "The Pharmacy" בתחנת הרדיו שלו, Beats 1, על הוצאת אלבומו האחרון "Compton". דרה קיבל השראה ביצירת האלבום מהסרט הביוגרפי על הלהקה N.W.A שנקרא Straight Outta Compton.
רשימת השמעה

| מס' | שם | אומנים מתארחים | משך |
| --- | --- | --- | --- |
| 1. | Intro  |   | 1:50 |
| 2. | Talk About It  | קינג מז ויוסטוס | 3:15 |
| 3. | Genocide  | קנדריק לאמאר, מרשה אמברוסיוס וקנדיס פילאי | 4:27 |
| 4. | It's All on Me  | יוסטוס ובי ג'יי דה שיקגו קיד | 3:48 |
| 5. | All in a Day's Work  | מרשה אמברוסיוס ואנדרסון פאאק | 5:14 |
| 6. | Darkside / Gone  | קנדריק לאמאר, מרשה אמברוסיוס וקינג מז | 3:54 |
| 7. | Loose Cannons  | אקזיביט, Cold 187um ו-Sly Pyper | 4:13 |
| 8. | Issues  | אייס קיוב, אנדרסון פאאק ו-Dem Jointz | 3:42 |
| 9. | Deep Water  | קנדריק לאמאר, אנדרסון פאאק ויוסטוס | 5:11 |
| 10. | One Shot One Kill  | ג'ון קונור וסנופ דוג | 3:26 |
| 11. | Just Another Day  | דה גיים ואסיה בראיינט | 2:22 |
| 12. | For the Love of Money  | ג'ון קונור וג'יל סקוט | 4:08 |
| 13. | Satisfiction  | סנופ דוג, מרשה אמברוסיוס וקינג מז | 4:24 |
| 14. | Animals  | אנדרסון פאאק | 3:47 |
| 15. | Medicine Man  | אמינם, קנדיב פילאי ואנדרסון פאאק | 4:14 |
| 16. | Talking to My Diary  |   | 4:23 |
| משך כולל: | משך כולל: | משך כולל: | 61:40 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 14 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 4 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 5 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 5 |
|  יוון | IFPI Greece | 45 |
|  נורווגיה | VG-lista | 19 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 99 |
|  פורטוגל | מצעד האלבומים הפורטוגזי (AFP) | 29 |
|  פינלנד | המצעדים הפיניים הרשמיים | 3 |
|  פלנדריה | אולטראטופ 50 | 1 |
|  צרפת | SNEP | 1 |
|  קנדה | מצעד האלבומים הקנדי | 1 |
|  שווייץ | המצעד השווייצרי | 1 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| צרפת (SNEP) | זהב | 50,000 |
| הממלכה המאוחדת (BPI) | זהב | 100,000 |
| ארצות הברית (RIAA) | זהב | 500,000 |
הערות שוליים

↑  LISTEN TO THE PREMIERE OF DR. DRE’S NEW ALBUM, COMPTON, UNCENSORED AND EXCLUSIVELY ON APPLE MUSIC
↑  Compton: Dr. Dre’s Grand Finale
↑  מידע על Compton, באתר המצעד האוסטרי, ארכיון
↑  מידע על Compton, באתר המצעד האיטלקי, ארכיון
↑
↑  המצעד מצעד אלבומי ה-R&B/היפ-הופ
↑  מידע על Compton, באתר המצעד הגרמני
↑  מידע על Compton, באתר מצעד דנמרק
↑
↑
↑  מידע על Compton, באתר המצעד הנורווגי
↑  מידע על Compton, באתר המצעד של ניו זילנד
↑  מידע על Compton, באתר המצעד הספרדי
↑  מידע על Compton, באתר המצעד הפורטוגזי, ארכיון
↑  מידע על Compton, באתר המצעד הפיני
↑  מידע על Compton, באתר המצעד הצרפתי, ארכיון
| --- | --- |
בקרת זהויות :  MusicBrainz release group: 0f7a9bb0-c99a-48ea-93fb-ecdcc0ed636e
CompuServe

| --- | --- |


 נתונים כלליים
 תקופת הפעילות:  1969–הווה (כ־55 שנים) 
 חברות בנות:  The Source 
 מיקום המטה:  קולומבוס 
 ענפי תעשייה:  טלקומוניקציה 
 מוצרים עיקריים:  ספק שירותים מקוונים 
  
 www.compuserve.com
 
CompuServe (או CompuServe Information Service - CIS) הייתה חברה אמריקאית ששימשה כספק שירותי מידע מקוונים וספק אינטרנט מסחרי. החברה הראשונה שהציעה חיבור מסחרי לאינטרנט ב-1989. בראשית שנות ה-90 של המאה ה-20 הייתה החברה אחד משלושת ספקי האינטרנט המסחריים הגדולים בעולם (לצד אמריקה און ליין (AOL) ו-Prodigy). ב-1997 נמכרה החברה ל-AOL, שנרכשה בעצמה על ידי ורייזון תקשורת ב-2015. ב-2017 מוזגו CompuServe ו-Yahoo! לחטיבה בתוך ורייזון.
CompuServe סיפקה למשתמשיה פלטפורמות לדואר אלקטרוני, צ'אט, משחקי מחשב וחבילות תוכנה. החברה אחראית בין היתר על פיתוח סטנדרט GIF לקידוד והעברת תמונה דיגיטלי.
היסטוריה > לפני עידן האינטרנט

החברה נוצרה ב-1969 בשם .Compu-Serv Network, Inc כיחידת המחשב של חברת הביטוח Golden United Life Insurance בקולומבוס, אוהיו. חלק ממקימי החברה ועובדיה הראשונים היו בוגרי הנדסת אלקטרוניקה באוניברסיטת אריזונה.
בנוסף להיותה בית תוכנה של החברה לפיתוח מוצרים ייעודיים, פיתחו מייסדיה ערוץ הכנסה אשר איפשר ללקוחות לרכוש דרכה זמן עיבוד במחשב PDP-10. הגישה למשאבי העיבוד הייתה דרך קו טלפון. מרכז החברה שימש כמרכזייה לחיבור צרכנים למשאבי מחשב. בנוסף, יכלו הלקוחות לרכוש או לקבל חבילות תוכנה ייעודיות לביצוע מטלות שונות. ב-1979 החלה החברה פונה לשוק המחשבים האישיים הביתיים ועסקים קטנים. באמצע שנות השמונים הייתה CompuServe ספקית המידע המקוונת הגדולה ביותר לשוק הצרכנים הפרטיים וב-1987 באו למעלה מ-50% מלקוחותיה משוק זה.
בין השירותים שהציעה החברה היו:
מ-1978 - דואר אלקטרוני.
1980 - משלוח גיליון מקוון של עיתון למנויים. ושירות צ'אט ציבורי.
1981 - חיבור לשרת העברת קבצים.
1982 - חיבור ל"רשת התקשורת הציבורית" - חיבור של רשתות X.25 של ספקי שירות שונים כולל סליקה של כרטיסי אשראי.
1984 - משחק המחשב המקוון MegaWars III.
1985 - EaasySABRE - גישה למערכת חיפוש, הזמנה וכירטוס כרטיסי טיסה לסוכני נסיעות.
היסטוריה > עידן האינטרנט

ב-1989 הציעה לראשונה החברה גישה לאינטרנט עבור גורמים פרטיים ומסחריים שלא היו קשורים ל-ARPANET או למוסדות אקדמאיים. עיקר השירות היה אפשרות להחלפת דואר אלקטרוני עם משתמשי אינטרנט אחרים. הצעד הבא של החברה היה הצעת לוחות BBS (פורומים) מנוטרים בנושאים שונים, כאשר המנטרים והמפעילים של הלוח (SysOp) היו עובדי החברה.
ב-1992 עם פתיחת ה-WWW הייתה החברה הראשונה לספק שרת שאיפשר "גלישה" ממחשבי Windows 3.1 ו-DOS עם תוכנת הגישה TAPCIS. החברה השיקה את CompuServe Information Manager (CIM) כעין פורטל לגישה לשירותים ומידע ברשת. באפריל 1995 השיקה החברה את שירות NetLauncher למערכת ההפעלה Windows 95, שאיפשר גלישה עם דפדפן מוזאיק. באותה עת הייתה החברה, עם 3 מיליון מנויים, הגדולה בעולם. אולם AOL עברה אותה באותה שנה באמצעות מודל תמחור נהיר וזול יותר לצרכן הביתי. ב-1997 נמכר בסיס הלקוחות של החברה ל-AOL.
נציגת קומפיוסרב בישראל משנת 1992 הייתה חברה קו מנחה מדיה, שפנתה בעיקר לעיתונאים ואנשי עסקים.
מספר משתמש וכתובת דוא"ל

למשתמשי קומפיוסרב ניתן מספר משתמש בן שמונה ספרות במבנה 7xxxx,xx שגדל לתשע ספרות 7xxxx,xxx ולבסוף לעשר ספרות 1xxxxx,xxxx.
כתובות הדואר האלקטרוני של המשתמשים היו, מ-1989 ועד 1996 במבנה xxxxx.xxxx@compuserve.com כאשר לפני ה-@ מופיע מספר המשתמש, והפסיק מוחלף בנקודה. רק ב-1996 הורשו המשתמשים ליצור לעצמם שמות משתמש דואר אלקטרוני.
לקריאה נוספת

Michael Banks, On the Way to the Web: The Secret History of the Internet and Its Founders, 2008 ISBN 978-1430208693
הערות שוליים

↑  Sept. 24, 1979: First Online Service for Consumers Debuts
↑  Lee, Yvonne (1989). "Compuserve, MCI Mail Introduce Gateways To Internet Network". InfoWorld. 11 (39): 32.
↑  התיעוד המקורי של התוכנה
↑  "AOL to acquire CompuServe's customers". Gadsden Times. Associated Press. 9 בספטמבר 1997. נבדק ב-20 באוקטובר 2021. {{cite news}}:  (עזרה)
↑  Flynn, Laurie J. (9 בספטמבר 1997). "AOL to maintain two services". The Dispatch. נבדק ב-20 באוקטובר 2021. {{cite news}}:  (עזרה)
↑  מודעה של קו מנחה, חדשות, 9 באוגוסט 1993
| --- | --- |
בקרת זהויות :  NLI: 987007461733905171  BnF: cb14019620c (data)  ISNI: 0000 0001 2033 9819  LCCN: no91016952  NKC: xx0134697  VIAF: 131633278   WorldCat (עם VIAF): 131633278 
מסך הגישה של CompuServe Information Manager לשירותי האינטרנט
DF-ZF

| --- | --- |

 מאפיינים כלליים
 טיסת בכורה:  9 בינואר 2014
 
DF-ZF (לשעבר WU-14) הוא ראש קרב סיני שגא-קולי גולש המסוגל לשאת ראשי נפץ גרעיניים.
ניסויים

ידוע על שש טיסות ניסוי של ה-DF-ZF, מתוכן שלוש ב-2014, שתיים ב-2015 ואחת ב-2016. לפחות חלק מטיסות הניסוי יצאו ממרכז שיגור הלוויינים טאיואן, מרכז השיגור העיקרי של סין עבור טילים בליסטיים. משרד ההגנה הסיני אישר את הניסוי בינואר 2014, וטען ש"ניהול ניסויים מדעיים בתוך שטחנו תקין", ושהניסויים "אינם ממוקדים באף מדינה או מטרה מסוימת". גורמים רשמיים בממשל האמריקאי תיארו את הניסוי באוגוסט 2014 ככושל.
עם זאת, מעריכים שרוב הניסויים הצליחו.
עיצוב ויכולות

ה-DF-ZF נע במהירות של 5 עד 10 מאך (6-12 אלף קמ"ש / 1.6-3.2 אלף מטר בשנייה), וטווחו עומד על 2,000-3,000 ק"מ.
לפי מגזין ג'יינס ומקורות נוספים, ה-DF-ZF מסוגל לשאת ראש נפץ גרעיני, בנוסף ליכולתו להשיג פגיעה מדויקת עם חימוש קונבנציונלי. שימושיו הפוטנציאליים, אם כן, מגוונים למדי. שימוש אפשרי אחד שהועלה הוא היותו הדור הבא של הטילים הבליסטיים נגד ספינות, שיוכלו לחדור את מערכות ההגנה של נושאות המטוסים האמריקאיות.
ה-DF-ZF הוא נשק אסטרטגי. כלי טיס שנעים במהירות שגא-קולית כמעט אינם ניתנים ליירוט על ידי מערכות הגנת טילים. לפי מספר מקורות, חולשה אחת של התוכנית הסינית לפיתוחו של ה-DF-ZF היא היעדר מחשבי על בעלי כוח חישוב מספק, דבר שעשוי להיות מכשול שיעכב את השלמת תכנונו (ותחילת ייצורו באופן נרחב). למרות דיווחים מסוג זה, התוכנית ממשיכה להתקדם עם 6-7 שיגורים עד כה, ומוערך שרובם - כלומר לפחות 4 - הוכתרו בהצלחה.
ה-DF-ZF יועד להיות רגיש פחות למערכות יירוט טילים בליסטיים. טיל בליסטי רגיל חוזר לאטמוספירה במסלול צפוי מראש - ומהירותו הגבוהה היא שעושה אותו קשה מאוד ליירוט. עם זאת, בשנות ה-80 מספר מדינות פיתחו טילי יירוט שנועדו להשמיד טילים בליסטיים.
לעומת זאת, טילים בליסטיים שנעים במהירות היפר-קולית יכולים למשוך את עצמם חזרה למעלה לאחר כניסה לאטמוספירה, ולהתקרב למטרתם ב'גלישה' חלקה יחסית, מה שמפחית את פרק הזמן בו ניתן לזהות וליירט אותם. 'גלישה' זו מאפשרת תמרון רב יותר ומרחיבה את הטווח.
ה-DF-ZF, כמו כלֵי טיס מסוגו, נשאר בסטרטוספירה בזמן ה'גלישה', למרות שהדבר מייצר יותר גרר מאשר אילו היה יורד מהחלל במסלול בליסטי רגיל. הגרר הזה יוצר חיסרון חשוב שלו - הוא פחות גבוה ופחות מהיר בקרבת המטרה, ולכן פגיע יותר לטילי יירוט בטווח קצר, כמו ה-53T6 הרוסי והספרינט האמריקאי. אמצעי נגד נוספים עשויים לכלול, בין היתר, טכנולוגיית לייזר.
ייעודו

ה-DF-ZF יכול להתאים לשיגור מספר טילים בליסטיים סינים, כמו ה-DF-21 וDF-17 בינוני הטווח וה-DF-31 הבין-יבשתי. למרות זאת, אנליסטים מעריכים שהשימוש הראשון ב-DF-ZF יהיה בתור טיל נגד ספינות ולמטרות טקטיות נוספות של פגיעה במטרות נעות בטווח קצר-בינוני.
יעדים ארוכי טווח עשויים לכלול הרתעת יכולת הטילים של ארצות הברית, על ידי איום בהפצצה אסטרטגית שלה או של מדינות נוספות. מכיוון שטילי יירוט מתקשים מול טילים שמזוהים באיחור, מתמרנים במהלך שיוט ונעים במהירות גבוהה מ-5 מאך, ארצות הברית עשויה, כצעד נגדי לפיתוח ה-DF-ZF, להקדיש חשיבות ומאמצים רבים יותר לפיתוח נשק אנרגיה מוכוונת.
ראו גם

תקיפה גלובלית מיידית
הערות שוליים

↑  כתבה שבה הוא קרוי בשם זה
↑  מאמר על הניסויים (ועל הכלי עצמו)
↑  מאמר על נושא היכולות והתכנון של ה-DF-ZF
↑  כתבה על הנושא (ארכיון)
↑  מאמר מורחב על משמעות פיתוח ה-DF-ZF לארה"ב
↑  מאמר על 'מירוץ הפיתוח' של כלי נשק במהירות היפר-קולית (ארכיון)
ערך זה הוא קצרמרבנושא צבא ובנושא סין. אתם מוזמנים לתרום לוויקיפדיה ו.
FEMA

| --- | --- |
סמל הסוכנות מאז 2003, עת הוכפפה למחלקת ביטחון המולדת האמריקנית.

מטה FEMA בוושינגטון די.סי
 מידע כללי
 מדינה:  ארצות הברית 
 סוכנות אם:  המחלקה לביטחון המולדת של ארצות הברית 
 סוכנות בת:  Federal Emergency Management Agency Office of Inspector General 
 תאריך הקמה:  1 באפריל 1979 
 סוכנות קודמת:  Defense Civil Preparedness Agency 
 מטה מרכזי:  וושינגטון די. סי. 
 www.fema.gov
 
המזכירה לביטחון מולדת ג'נט נפוליטנו בביקור ב-FEMA
הנשיא ג'ו ביידן מקבל תדריך על הוריקן איידה בעת ביקורו במטה FEMA
הסוכנות הפדרלית לניהול מצבי חירום (באנגלית: Federal Emergencies Management Agency; בראשי תיבות: FEMA) היא סוכנות ממשלתית בארצות הברית, האחראית לטיפול וניהול מצבי חירום כאסונות טבע ומשברי חירום לאומיים.
מאז ה-1 במרץ 2003, הסוכנות היא חלק מהמחלקה לביטחון המולדת, ומשרדה הראשי שוכן בוושינגטון.
היסטוריה

הארגון הוקם ב-1 באפריל 1979 כיורש המשרד למוכנות חירום, שנוסד ב-1975, ובעקבות לקחים שהופקו מאסון התפוצצות הקרון המכלי בווייברלי. FEMA הוקמה על ידי נשיא ארצות הברית ג'ימי קרטר. הסוכנות הפכה לסוכנות הפדרלית הראשונה בארצות הברית שהוטל עליה כל תפקידי ההגנה האזרחית במדינה, שעד אז היה זה עבודת מחלקת ההגנה של ארצות הברית וסוכנות המוכנות להגנה אזרחית.
בשנת 1993 ביל קלינטון מינה את ג'יימס לי וויט למנהל FEMA ובשנת 1996 הסוכנות עלתה לרמה של מחלקה בקבינט, אך הנשיא ג'ורג' וו. בוש לא המשיך במגמה זו. לאחר מתקפות ה-11 בספטמבר הקונגרס העביר את חוק ביטחון המולדת בשנת 2002 שהקים את המחלקה לביטחון המולדת של ארצות הברית והכפיף תחת קורת גג אחת מספר סוכנויות פדרליות לאכיפת חוק, לשמירת גבולות והגנה אזרחית. ב-1 במרץ 2003 FEMA איבדה את מעמדה העצמאי והיא הפכה למינהל לתגובה ומוכנות חירום של המחלקה לביטחון המולדת, כשהיא מעסיקה 2,600 עובדים. ב-31 במרץ 2007 שוב הפכה ל-FEMA אך נותרה כפופה למחלקת ביטחון המולדת. הסוכנות פעלה בעת אסון הוריקן קתרינה ב-2005 להגשת סיוע דחוף לתושבי ניו אורלינס שנותרו ללא קורת גג, וכן במהלך הוריקן סנדי ב-2012. תקציבה השנתי של הסוכנות מגיע ל-13 מיליארד דולרים.
ב-2020 הוטל על FEMA הטיפול באספקת ציוד רפואי כדי להתמודד עם התפרצות נגיף הקורונה בארצות הברית. החל מאפריל 2021 בראש הסוכנות עומדת דין קריסוול.
באפריל 2023, FEMA נתבעת על היעדר אנרגיה מתחדשת בבנייה מחדש של רשת החשמל של מדינת פארטו ריקו.
מחוזות FEMA

מפה אזורית
מחוז I, בוסטון
מחוז II, ניו יורק
מחוז III, פילדלפיה
מחוז IV, אטלנטה
מחוז V, שיקגו
מחוז VI, דנטון
מחוז VII, קנזס סיטי
מחוז VIII, דנבר
מחוז IX, אוקלנד
מחוז IX, אזור האוקיינוס השקט
מחוז X, בוטהל
גלריה

סמל מינהל הכבאות האמריקני - שירות כיבוי האש הפדרלי של ארצות הברית, הכפוף ל-FEMA
דגל FEMA בשנים 1979–2003
תאוריית הקשר

קיימת תאוריית קשר (תאוריית הקשר על FEMA (אנ')) ולפיה הסוכנות היא כסות לכלי להפיכת ארצות הברית למדינת משטרה שתשמש כזרוע ביצוע לכליאת אזרחים אמריקאים במעין מחנות ריכוז (בדומה לכליאת היפנים בארצות הברית) או חינוך מחדש, תוך ביטול החוקה, בשל מצב חירום שיוכרז עקב אסון טבע או אסון ידי אדם. תאוריה זו מתקשרת לתאוריה נוספת ולפיה הבונים החופשיים מפעילים ממשלת צללים והם שעומדים מאחורי תוכנית זו. ישנם הדים שונים לתאוריית קשר זו, כגון פרק בסדרת משפחת סימפסון בה המשפחה נעצרת בעקבות אמירה של ליסה והשיר Endgame של להקת מגאדת'.
ראו גם

רשות חירום לאומית
המשרד למצבי חירום של רוסיה
הסוכנות הלאומית לניהול חירום (מונגוליה)
Island of the Sun

Island of the Sun הוא אלבום הבכורה של הזמרת-יוצרת השוודית וינונה אואק. האלבום יצא לאור ב-10 ביוני 2022, על ידי חברת התקליטים אטלנטיק רקורדס.
רשימת רצועות

| Island of the Sun> מס' | Island of the Sun> שם | Island of the Sun> משך | Island of the Sun>  | Island of the Sun>  | Island of the Sun>  | Island of the Sun>  | Island of the Sun>  | Island of the Sun>  | Island of the Sun>  |
| --- | --- | --- | --- | --- | --- | --- | --- | --- | --- |
| 1. | Island of the Sun  | 2:56 |  |  |  |  |  |  |  |
| 2. | Baby Blue  | 2:54 |  |  |  |  |  |  |  |
| 3. | He Don't Love Me  | 3:29 |  |  |  |  |  |  |  |
| 4. | Break My Broken Heart  | 3:34 |  |  |  |  |  |  |  |
| 5. | Radio  | 3:03 |  |  |  |  |  |  |  |
| 6. | NDA  | 3:00 |  |  |  |  |  |  |  |
| 7. | My Man  | 3:00 |  |  |  |  |  |  |  |
| 8. | Yours Tomorrow  | 2:32 |  |  |  |  |  |  |  |
| 9. | Nothing to Lose  | 2:53 |  |  |  |  |  |  |  |
| 10. | Mother and Daughter  | 2:57 |  |  |  |  |  |  |  |
| 11. | Piano in the Sky  | 3:10 |  |  |  |  |  |  |  |
| 12. | Happy You're My Ex  | 3:00 |  |  |  |  |  |  |  |
| 13. | Jojo  | 3:24 |  |  |  |  |  |  |  |
| משך כולל: | משך כולל: | 39:52 |  |  |  |  |  |  |  |
הערות שוליים

↑  "Winona Oak's Dreamy 'Island Of The Sun' Is One Of 2022's Best Pop Debuts". uproxx. 4 במאי 2022. נבדק ב-4 במאי 2022. {{cite web}}:  (עזרה)
↑  "Winona Oak Shares 'Island of the Sun' off Forthcoming Debut Album".
↑  "Winona Oak Releases New Song "Island of the Sun"".
↑ Release formats for Island of the Sun on May 4, 2022:
"ISLAND OF THE SUN CD". Warner Music Group Official Store. נבדק ב-4 במאי 2022. {{cite web}}:  (עזרה)
"Island of the Sun". Apple Music (US). 4 במאי 2022. נבדק ב-4 במאי 2022. {{cite web}}:  (עזרה)
| וינונה אואק |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Island of the Sun |  |
| מיני-אלבומים | Closure (Stripped) • Closure • She • Void |  |
| סינגלים | "Don't Save Me" • "He Don't Love Me" • "Oxygen " • "Thinking About You" • "With Myself" • "Piano In The Sky" • "She" • "Winter Rain" • "Nobody Loves Me" • ‏"Lonely Hearts Club" • ‏"Old Insecurities" • ‏"World We Used to Know" • ‏"Island of the Sun" • ‏"Baby Blue  • ‏"Jojo" |  |
| התארחות בסינגלים | "Beautiful" • "Hope" |  |
| --- | --- |
בקרת זהויות :  MusicBrainz release group: e77a81c3-1948-496f-821a-2eece361624e
Dahu

שרגול
השרגול[דרוש מקור] (Dahu בצרפתית) הוא בעל חיים דמיוני פרוע החי באזורים הרריים. האגדה מספרת שהסביבה השפיעה על התפתחותו הגופנית במשך דורות. השרגול ידוע בשמות שונים (Dahu, Dahut) בעיקר ברכס האלפים בדרום מזרח צרפת (Dairi, Darhut, Rülbi), שווייץ וצפון איטליה אך מוכר גם ברכס הפירנאים בקטלוניה ובאנדורה. ישנם למעשה, בכל מקום בצרפת ובשווייץ, סיפורים שונים ומסורת שבעל פה, המספקים תיאורים של כל מה שנוגע לבעל החיים הייחודי הזה ופולחן הציד שלו.
קיומם של שרגולים מוזכר בדרך כלל באזורים כפריים והיה בסיס לסיפורי בדייה הנועדו להתבדח עם אנשים נאיביים במיוחד וילדים. בכל מקום בצרפת ובשווייץ, ישנם סיפורים שונים, ומסורת שבעל פה, המספקים תיאורים מגוונים לכל מה שנוגע לבעל החיים הייחודי הזה כמו החניכה ל"פולחן הציד שלו".
האגדה

לפי האגדה, השרגול הוא בעל חיים בין עז ליעל, בעל קרניים. השרגול הוא צמחוני, אוכל עשב ושורשים. את שעות היום החמות הוא מעביר ברביצה, בעוד שבלילה ובשעות הבוקר המוקדמות הוא עסוק בחיפוש מזון. בעת מרעה ואכילה השרגול הולך על כל ארבע רגליו.
המאפיין הבולט של השרגול הוא ששתיים מארבע רגליו קצרות יותר מהאחרות. אך בשונה מחיות אחרות, שגם להן יש רגליים לא סימטריות, לקנגורו למשל זוג רגליים אחוריות קצרות וזוג רגליים קדמיות ארוכות, לשרגול מיוחסת תכונה ייחודית של זוג רגליים ארוכות בצד ימין וקצרות בצד שמאל.
ההסבר המיתולוגי לאורך הרגליים הלא סימטרי הוא לאפשר לשרגולים להתהלך זקופים לאורכם של מדרונות תלולים. ההסבר ה"מדעי" הוא התפתחות אבולוציונית טבעית שאיפשרה לשרגולים להישמר מפני טורפים ולהתהלך בנוחיות במדרונות ההרים.
יש בעניין זה, וריאנטים שונים שהרי בכל זאת התכונה הזו לכאורה דורשת מהשרגול תמיד לנוע באותו הכיוון ובאותו צד של המדרון, וכך לא יצליח להסתובב. התיאור הדמיוני לעיתים מציע פרטים "לוגיים" של שני תת-מינים (השרגול ה"ימני" והשרגול ה"שמאלי") שחיים בצדדים שונים של רכסי ההרים, אינם נפגשים לעולם ואינם יכולים להתרבות אלו עם אלו.
ההיסטוריה

השרגול (Dahu) הוא מרכיב עיקרי של התרבות הפופולרית הצרפתית של המאה ה -20, הידוע בלורן (Lorraine), ובאזורים ההרריים של מזרח צרפת (Alpes ו-Jura). הפופולריות שלו התבססה לקראת סוף המאה ה-19. מטפסי ההרים שעבדו כמדריכי ציד היו מנצלים את תמימותם של כמה תיירים כדי לפתות אותם ל"ציד שרגולים" (בצרפתית "Chasse au Dahu"). לקראת סוף המאה ה-20, עם התפתחות טכנולוגיות המידע, לא ניתן היה להונות אזרחים תמימים והאגדה משתמרת בעיקר בקרב הילדים ובני הנוער, כך שהאגדה ממשיכה להזין את עצמה כפעילויות נוער במחנות הקיץ ומסגרת תנועות נוער.
כיום ישנם אתרים רבים במרשתת (אינטרנט) המשמרים את המסורת הזו. אתרים אלו, בשפות רבות, מתחזקים את סיפורי הבדייה הללו ומוסיפים טכניקות "ציד" מגוונות ש"פותחו" באזורים שונים על ידי חובבי שרגולים באשר הם.
השרגול בישראל

השרגול עלה לישראל על פי האגדה, בתחילת שנות השבעים של המאה ה-20 ושמו נגזר מהשמות שארל דה גול (נשיא צרפת לשעבר). נצפה על ידי עולים מצרפת שהכירו את ה- Dahu באזור ירושלים ושפלת יהודה, אך כבר בשנות השמונים "נצפה" ברכסי מדבר יהודה והגליל.
השרגול הוא נושא לפעילויות לילה בתנועות הנוער בישראל, תנועת המושבים אימצה את סיפוריו ובשנים האחרונות תנועת האיחוד החקלאי משלבת את אגדות השרגולים במחנות הקיץ ופעילויות הנוער האחרות.
ציד שרגולים

על פי האגדה ישנן מספר טכניקות לצוד שרגולים, אך בעיקרן מכיוון שהשרגול חי בבדידות ומאוד נזהר מהאדם ומאוד רגיש לריחות, קשה מאוד להיתקל בו בשעות היום ומרבית המפגשים פנים אל פנים עם שרגולים מתקיימים בשעות החשיכה. בתנועות הנוער, מארגנים פעילויות ערב ולילה המדמות ציד שרגולים, בהן מתרגלים שריקות ייחודיות ה"מושכות" לכאורה את השרגולים אל הילדים. המדריכים תולים קווצות צמר במעברים מועדים של השרגולים כדי ליצור מצגי שווא למעבר של שרגולים ולביצוע "מארבים" ללכידת שרגולים.